ลูกสาวดิฉันอายุ8เดือน13วันเมื่องานที่12ก.ย62น้องอึตั่งเเต่เช้า08.30-21.00อึประมาณ12ครั่งค่ะน้องไม่มีอาการอื่นนอกจากอึค่ะน้องร่าเริงปกติดีค่ะ น้องจะเป็นอะไรไหมค่ะ
สวัสดีค่ะ หากลูกมีอาการถ่ายอุจจาระบ่อยมากกว่าปกติ คือถ่ายถึงวันละ 12 ครั้ง และมีลักษณะเหลว แสดงว่ามีอาการท้องเสียเกิดขึ้น ซึ่งหากเป็นมานาน 2 วัน ถือว่ามีเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษหรือลำไส้อักเสบแบบเฉียบพลับ โดยสาเหตุส่วนใหญ่เกิดจากการติดเชื้อ ที่มาจากการทานอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือเด็กที่ปนเปื้อนเชื้อจากการไปสัมผัสสิ่งต่างๆ แล้วนำเข้าปาก หรือเด็กดูดนมจากเต้านมของแม่ซึ่งไม่สะอาด มีเชื้อโรคปนเปื้อนอยู่ เป็นต้หากไม่ได้มีอาการอื่นๆ ร่วม เช่น ไข้ อาเจียน ปวดท้อง เป็นต้น และยังสามารถทานอาหารและดื่มนมได้ตามปกติ ก็ไม่ได้อันตรายอะไร ให้ดูแลรักษาตามอาการ ได้แก่ ให้น้องดื่มน้ำเปล่าให้มากขึ้น หรือให้ดื่มน้ำเกลือแร่สำหรับเด็กทารกร่วมไปด้วย และให้น้องทานนมแม่หรือนมสำหรับทารกได้ตามปกติ โดยควรเป็นนมชนิดที่น้องเคยทานมาก่อน หากน้องดูดนมแม่ แม่ควรล้างมือให้สะอาด และเช็ดทำตวามสะอาดหัวนมและรอบเต้านมให้สะอาดด้วย หากดื่มนมผง ก็ต้องล้างภาชนะสำหรับชงนมและขวดนมให้สะอาด และต้มฆ่าเชื้อด้วย รวมไปถึงภาชนะอื่นๆ ที่ให้เด็กทานอาหารด้วย และอาหารที่ให้น้องทาน ก็ต้องทำให้สะอาด ปรุงให้สุกก่อนเสมอ ไม่เก็บทิ้งไว้ข้ามมื้อ งดให้เด็กทานขนมทุกชนิด สำหรับผลไม้ แนะนำควรงดทานไปก่อนด้วย โดยเฉพาะส้มและน้ำส้มเพราะเป็นผลไม้ที่มีเชื้อแบคทีเรียปนอยู่ได้มากแต่หากน้องยังคงถ่ายอุจจาระบ่อย และปริมาณอุจจาระมีมาก หรือเริ่มมีภาวะขาดน้ำ เช่น มีริมฝีปากแห้ง ผิวแห้ง ผิวเหี่ยว เบ้าตาลึก หัวใจเต้นเร็ว ซึมลง มือเท้าเย็น มีไข้ขึ้น ก็ควรรีบพาไปพบแพทย์โดยเร็วค่ะ